OzLabs/hebrew-wiki-articles huggingface dataset:
אלויסיוס או'קלי

אלויסיוס או'קלי (באנגלית: Aloysius O'Kelly; 3 ביולי 1853 – 12 בינואר 1936) היה צייר אירי.

== ביוגרפיה ==
אלויסיוס נולד לג'ון ולברידגיט או'קלי בדבלין ביולי 1853. הוא היה הצעיר מבין ארבעה בנים ובת אחת. משפחת אוקלי יחד עם בני דודיו של אלויסיוס, הקימו רשת של אמנים ופעילים פוליטיים בתולדות התרבות האירית של המאה ה -19. סבו וסבתו מצד אביו היו ילידי מחוז רוסקומון ואביו ניהל עבודות נפחות וביצוע עבודות בדבלין. דודו מצד אמו היה ג'ון לורל (John Lawlor) פסל מצליח, ובן דודו, מייקל לורל, היה גם פסל שהועסק בלונדון. גם אחיו של אלויסיוס, צ'ארלס וסטיבן, הפכו לאמנים, ואילו האח הבכור, ג'יימס או'קלי, יצא לקריירה פוליטית מצליחה. אמו של אלויסיוס כיוונה אותו לקריירה באמנויות.

בשנת 1861 נפטר אביו. דודו ג'ון לורל (1820–1901) היה כבר היה פסל מבוסס בלונדון. לכן עברה המשפחתה ללונדון. לורל הפך לדמות אב לילדיה, במיוחד לבניה. לורל לקח על עצמו את גידול הנערים, כולל אלויסיוס, כחניכים בסטודיו שלו.

או'קלי נסע לפריז במטרה להירשם לאקול דה ביו-ארט בשנת 1874, שם למד אצל לאון בונאט וז׳אן-לאון ג׳רום. הכניסה לאטלייה של ג'רום הייתה כבוד גדול, אולם המאסטר היה נוקשה ביותר וחסר רחמים בביקורתו, לכן מספר תלמידים גדול לא הצליחו להחזיק מעמד. לא בטוח אם אוקלי אי פעם סיים את הכשרתו אצלו.

מג'רום פיתח או'קלי עניין בסצינות מזרחיות. הוא נסע לבריטני בשנת 1876 וצייר את קווי החוף האסתטיים שלה, נמלי הדייגים והכפרים.

באוקטובר 1881 נעצר צ'ארלס סטיוארט פרנל, חבר הפרלמנט ומנהיג המפלגה האירית ונכלא בקילמיינהאם. יומיים לאחר מעצרו נכלא אחיו של אלויסיוס, ג'יימס ג'יי או'קלי, יחד עם כמה חברי מפלגה אחרים, בהם ג'ון דילון, במקום בו שהו עד מאי 1882. מספר רישומים של אלויסיוס בתקופה זו תיארו את המצב הפוליטי, ובהתמודדות עם כליאתו של אחיו.<ref>Byrne, Coleman, King: Ireland and the Americas, 2008, p. 720</ref>

אלויסיוס הסתבך בחייו העכורים ולעיתים קרובות הסודיים של אחיו. הוא החל לצייר ולשרטט פעילים פוליטיים.

או'קלי התגורר בקונקרנו, קונמארה ובסופו של דבר היגר לארצות הברית, הוא צייר סצנות כפריות בחייו הקודמים ובארצות הברית צייר את העיר ניו יורק. הוא הכיר את מארק טוויין, וצייר דיוקן של האקלברי פין, שהסופר בדק והתייחס אליו.

נפטר ב־12 בינואר 1936 בפוקיפסי, ניו יורק.

== גלריה ==
<gallery mode="packed" heights="180">
File:A Barber, Morocco P11181.jpg|ספר במרוקו
File:A Young Girl Reading P12055.jpg|ילדה קוראת
File:Interior of a Church in Brittany P634.jpg|כנסייה בבריטני
File:Mass in a Connemara Cabin by Aloysius O'Kelly (1883).png|תפילה בקונומרה
File:Preparing for Winter P884.jpg|הכנות לחורף
File:North African Man P12039.jpg|צפון אפריקאי
 </gallery>

== קישורים חיצוניים ==

== הערות שוליים ==

קטגוריה:ציירים בריטים
קטגוריה:בריטים שנולדו ב-1853
קטגוריה:בריטים שנפטרו ב-1936
רוהוד

רוהוד (בהונגרית: Rohod) הוא כפר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה גם ברוהוד מספר התושבים נמצא בירידה. כך, בשנת 1990 היה מספר התושבים 1,285 ובשנת 2020 רק 1,202 תושבים.

==יהודי רוהוד==
יהודים חיו ברוהוד בתקופות זמן שונות והיו חלק מהקהילה היהודית בנירמדה, רבים מתושבי הכפר נרצחו בשואה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|28
|
|-
|1880
|91
|794
|-
|1910
|150
|
|-
|1920
|141
|
|-
|1930
|120
|
|-
|1941
|104
|1,389
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
הבדיחה

הבדיחה (בצ'כית: Žert) הוא רומן מאת הסופר הצ'כי מילן קונדרה, שראה אור לראשונה בשנת 1967. הרומן נוסב, דרך נקודת המבט של מספרים שונים, סביב סיפורו של לודוויק, שנזרק מהמפלגה הקומוניסטית בזמן היותו כסטודנט עקב פרפרזה לא מוצלחת על המשפט של קארל מרקס,

== תקציר העלילה ==
הרקע לכתיבת הרומן הוא התקופה המיידית שלאחר מלחמת העולם השנייה, בה איחדה המפלגה הקומוניסטית את כוחה, עד לתקופה שלפני האביב של פראג.

לודוויק נהיה פעיל קומוניסטי מכיוון שחברתו, מרקטה מעדיפה ללכת לקורס הכשרה מאשר לבלות איתו, בגלויה שהוא שולח לה הוא כותב “אופטימיות היא אופיום האנושות! נפש בריאה מסריחה מטמטום! יחי טרוצקי! לודוויק."

ביוזמתו של חברו פאבל הוא מגורש מהמפלגה ומהאוניברסיטה ומשובץ ב"פלוגת עבודה" בצבא הצ'כי, במחלקת ה"שחורים" הכוללת את מתנגדי השלטון ופושעים שהורשעו בעבודות קלות וצריכים לכרות פחם בכרייה תת-קרקעית. במהלך הטיולים הנדירים שלו בחוץ הוא מכיר נערה בשם לוצ'יה.

כאשר הוא משתחרר ונחשב ל"משוקם" הופך לודויג לפרופסור למתמטיקה ובמקרה פוגש את אשת חברו לשעבר פאבל, הלנה. הוא מפתה אותה לנקום בפאבל. אבל בתקופה זו ניכרת כבר הליברליזציה, שאמורה להוביל בקרוב לאביב פראג, פאבל האופורטוניסט אימץ את המוסר המיני הליברלי של הדור הבא והוא גם על סף גירושין ובוחר בסטודנטית צעירה ויפה בתור מאהבת שלו; הוא גם תופס את הרומן של הלנה עם לודוויק בשעשוע. סיפור זה שזור בשתי עלילות משנה, אחת מהן מכילה מסכת תאורטיות על המוזיקה העממית של חבל מוראביה, המתוארת כג'אז של מזרח אירופה. הרומן בנוי גם "מוזיקלית" בכך שלקראת הסוף "הקצב מתגבר" והקפיצות לעלילות המשנה הופכות תכופות וקצרות יותר. כמו כן הוא מסופר מנקודות מבט שונות ולא רק זאת של לודוויק.

הסרט עובד לסרט באותו השם בידי הבמאי יארומיל יירש.<ref></ref>

== קישורים חיצוניים ==
* [https://www.am-oved.co.il/הבדיחה-קלאסיקה הבדיחה] באתר עם עובד
* [http://www.am-oved.co.il/HTMLs/article.aspx?C2004=15509&BSP=15463 פרקים ראשונים מתוך הספר "הבדיחה"] באתר עם עובד
* 
* 
* מיכל זמיר, [https://www.haaretz.co.il/literature/prose/.premium-1.2867334 חגיגת האי-משמעות של מילן קונדרה]. הארץ. 3 במרץ 2016

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:רומנים (סוגה ספרותית)
קטגוריה:ספרות צ'כית
קטגוריה:ספרי מילן קונדרה
קטגוריה:ספרי 1967
קטגוריה:ספרי ספריה לעם
קטגוריה:ספרים שעובדו לסרטים
קטגוריה:100 הספרים של המאה של לה מונד
דוד משה רוזנבוים (קריית גת)

רבי דוד משה רוזנבוים (נולד בה'תשל"ג, 1973) הוא האדמו"ר הנוכחי מקרעטשניף קריית גת.

==ביוגרפיה==
רבי דוד משה בנם הבכור של רבי ישראל ניסן רוזנבוים האדמו"ר מקרעטשניף קריית גת, ויוטא מרים נולד בתשל"ג. בברית שנערכה בהשתתפות סבו רבי איתמר רוזנבוים נקרא דוד משה, על שם סבו רבי דוד משה מקרעטשניף.

בילדותו למד בתלמוד תורה בקוממיות, בישיבה קטנה למד בישיבה שהקים אביו בראשות רבי אברהם הורביץ (מתלמידי הסטייפלר) בישיבה גדולה למד בישיבת כוכב מיעקב - טשעבין.

נישא לבת-שבע, בת הרב חנניה יוסף עקיבא רבינוביץ', האדמו"ר מפוריסוב. לאחר נישואיו התגורר בקריית גת.

==רבותיו==
רבי דוד משה לומד רבות בתורת חב"ד ומוסר שיעור שבועי בספר התניא. היה נוסע להתוועדויות אצל רבי מנחם מנדל שניאורסון, ואף קרא לבנו על שמו.

גם היה נוסע לבני ברק לשיעוריו של שמואל הלוי ואזנר מרן בעל "שבט הלוי".

==בהנהגת הקהילה==
רבי דוד משה ניהל את הקמת המוסדות של אביו בשכונת 'רמות דוד' - קרעטשניף בקריית גת.

במהלך הלוויית אביו בט"ז בחשוון תש"ף, הוכתר על ידי דודו רבי מנחם אליעזר זאב רוזנבוים לממלא מקום אביו בקריית גת. שאר אחיו הוכתרו לאדמו"רים מטערבישאן, טשרנוביץ ומיאלען.

באלול ה'תשפ"ב הקים ישיבה חסידית לזכר אביו ועפ"י צוואתו, ישיבת "תורת ישראל" לצעירים מצוינים.

==השקפתו==
תומך נלהב של אגודת קדושת ציון. דבריו הופיעו במספר גליונות של העלון החודשי של האגודה, כגון בגיליון 66 וגיליון 75<ref></ref>, ואף שלח מכתב ברכה לקראת הוועידה השנתית שהייתה באייר ה'תשפ"ג<ref></ref>.

==קישורים חיצוניים==
* 
* 

==הערות שוליים==

דוד משה 2
דוד משה 2
דוד
קטגוריה:בוגרי ישיבת טשעבין
קטגוריה:ישראלים שנולדו ב-1973
USB-C

תקע USB-C (מבט מהצד)
USB-C (רשמית USB Type-C) מכונה גם Type-C, הוא סוג מחבר ממשפחת USB עם 24 פינים וראש סימטרי סיבובי.<ref name="extremetech"></ref>

מפרט USB Type-C 1.0 פורסם על ידי (USB-IF) והושלם באוגוסט 2014.<ref name="anandtech"></ref> הוא פותח בערך במקביל למפרט ה-USB 3.1. ביולי 2016 הוא אומץ על ידי הנציבות הבין-לאומית לאלקטרוטכניקה וניתן לו מספור התקן הרשמי "IEC 62680-1-3".<ref></ref>

התקן עם מחבר Type-C אינו מיישם בהכרח את הגדרות USB, אספקת חשמל מסוג USB או כל מצב חלופי (Alternate Mode) כלשהו. מחבר Type-C משותף למספר טכנולוגיות אך הוא מחייב רק מעטות מהן.<ref name="auto"></ref><ref name="USB-C_HK2016"></ref>

USB 3.2, שפורסם בספטמבר 2017, מחליף את התקן USB 3.1. הוא שומר על מצבי הנתונים SuperSpeed ו-"SuperSpeed+" של 3.1 ומציג שני מצבי העברה "SuperSpeed+" חדשים מעל מחבר USB-C באמצעות פעולת שני נתיבים, עם קצבי נתונים של 10 ו-20 Gbit/s.

USB4, שיצא בשנת 2019, הוא תקן פרוטוקול העברת ה-USB הראשון שזמין רק באמצעות USB-C. תקן ה USB4 מאפשר קצבי נתונים של 20 ו-40 Gbit/s.
תקע USB-C עם MacBook
בטלפון נייד]]
תצוגת פינים של שקע USB-C

==קישורים חיצוניים==

== ביאורים ==

== הערות שוליים ==

קטגוריה:אפיקי מחשב
קטגוריה:תקני IEC
ג'מילה עבדאללה טאהא א-שנטי

ג'מילה עבדאללה טאהא א-שנטי (בערבית: جميلة عبد الله طه الشنطي; 15 במרץ 1957 – 19 באוקטובר 2023) הייתה חברה בלשכה המדינית של ארגון הטרור חמאס וחברת הפרלמנט הפלסטיני. ב-19 באוקטובר 2023 נהרגה בסיכול ממוקד על ידי צה"ל במהלך מלחמת חרבות ברזל.

== ביוגרפיה ==
א-שנטי נולדה במחנה הפליטים ג'באליה.<ref name="alb"></ref>

ג'מילה א-שאנטי הייתה חברה בחמאס והייתה מייסדת ארגון הנשים של חמאס.<ref name="Caridi2012"></ref> היא הייתה האישה הבכירה ביותר בקבוצת הנשים שנבחרו מטעם חמאס ב-2006.

במרץ 2021 פורסם כי היא נבחרה לחברה בלשכה המדינית של חמאס, ובכך הייתה לאישה הראשונה שכיהנה כחברה בלשכה המדינית.

ב-19 באוקטובר 2023 נהרגה בסיכול ממוקד על ידי חיל האוויר הישראלי במהלך מלחמת חרבות ברזל.

== חיים אישיים ==
א-שנטי הייתה אלמנתו של עבד אל-עזיז א-רנתיסי, ממייסדי חמאס, שנהרג בשנת 2004, תקופת האינתיפאדה השנייה, מטיל שירה צה"ל לעבר המכונית שבה נסע. היא התגוררה בג'באליה. הייתה בעלת תואר דוקטור לשפה האנגלית.

== הערות שוליים ==

קטגוריה:פוליטיקאיות פלסטיניות
קטגוריה:חברי הלשכה המדינית של חמאס
קטגוריה:ג'באליה: אישים
קטגוריה:פעילי חמאס שנהרגו בידי ישראל
קטגוריה:מחנה הפליטים ג'באליה: אישים
קטגוריה:פלסטינים שנולדו ב-1957
קטגוריה:פלסטינים שנפטרו ב-2023
קטגוריה:עזתים שנהרגו במלחמת חרבות ברזל
קטגוריה:פעילי חמאס שנהרגו ברצועת עזה במלחמת חרבות ברזל
טטיאנה קוחז'ובה

טטיאנה קוחז'ובה (בצ'כית: Taťána Kuchařová; נולדה ב-23 בדצמבר 1987) היא דוגמנית צ'כית.

==ביוגרפיה==
קוחז'ובה נולדה בטרנבה וגדלה בעיירה אופוצ'נו (Opočno) שבחבל בוהמיה.

ב-2006 בהיותה תלמידת תיכון התמודדה בתחרות "מיס צ'כיה" וזכתה בה. היא ייצגה את מדינתה בתחרות מיס עולם, שנערכה בוורשה, טנבחרה על ידי השופטים למקום הראשון מתוך 104 מתמודדות. במהלך כהונתה כמיס עולם היא ביקרה במדינות רבות ברחבי העולם.

בסוף 2006 הופיעה בסרטון וידאו שהופק עבור ערוץ האופנה.

ב-2007 צעדה בתצוגת אופנה של כריסטיאן דיור שנערכה בפראג ודגמנה למספר מותגי אופנה ברחבי העולם.

היא עבדה בשיתוף עם מספר ארגוני צדקה וסיוע למדינות מתפתחות כמו UNICEF ו"ילדי חמניות" שהוקם על ידי הדוגמנית הלנה הודובה.

היא השתתפה באירוע לציון 25 שנה למהפכת הקטיפה שנערך בוושינגטון די. סי..

ב-2013 התמודדה ב-"StarDance", הגרסה הצ'כית של רוקדים עם כוכבים וזכתה במקום השני. באותה שנה הופיעה בתפקיד קטן בסרט "Donšajni", אשר התמודד מטעם צ'כיה על פרס אוסקר לסרט הבינלאומי הטוב ביותר. ב-2015 שיחקה בתפקיד הראשי בסרט הטלוויזיה "Správnej Dres", שם שיחקה אשתו של שחקן הוקי קרח ידוע שלא סיימה תיכון ומחליטה להשלים את לימודיה.

היא הייתה תקופה במערכת יחסים עם הדוגמן ליין קרלסון. ב-2016 נישאה לזמר אונדז'יי ברזובוהטי (Ondřej Brzobohatý).

==קישורים חיצוניים==

* 

קטגוריה:דוגמניות צ'כיות
קטגוריה:משתתפות בתחרות מיס עולם 2006
קטגוריה:זוכות בתחרות מיס עולם
קטגוריה:ילידות 1987
קטגוריה:צ'כים שנולדו ב-1987
M.2

לוח אם למחשב, נראה בחלק השמאלי העליון של התמונה. השקע מקודד במצב M ומספק שני מצבים לבורג ההרכבה, המקבל את הגדלים 2260 ו-2280 של מודולי M.2.]]
M.2 (נקרא בעבר Next Generation Form Factor או NGFF), הוא מפרט לכרטיסי הרחבה עבור לוח אם המותקנים באופן פנימי ולמחברים נלווים. M.2 מחליף את תקן mSATA, המשתמש במתאם הכרטיסים הפיזי של PCI Express Mini Card. באמצעות מפרט פיזי גמיש יותר, ה-M.2 מאפשר מידות רוחב ואורך שונים, ויחד עם זמינות תכונות ממשק מתקדמות יותר, הופך את M.2 למתאים יותר מ-mSATA באופן כללי ליישומי אחסון במצב מוצק, ובמיוחד במכשירים הקטנים יותר כמו אולטראבוק וטאבלט.<ref ></ref><ref></ref><ref name="compreviews"></ref>

ממשקי אפיק נתונים הניתנים דרך מחבר M.2 הם PCI Express 4.0 (עד ארבעה נתיבים), ATA 3.0 Serial ו-3.0 USB (יציאה לוגית אחת לכל אחד משני האחרונים). על היצרן של מארח M.2 או מודול לבחור באילו ממשקים יש לתמוך, תלוי ברמה הרצויה של תמיכה מארחת וסוג התקן. חריצי הכניסה הייחודיים של מודולי M.2 גם מונעים את הכנסתם למחברי מארח שאינם תואמים.<ref name="snia-webcast"></ref><ref name="sata-io-m.2"></ref><ref name="m.2-intro-orvem"></ref>

מפרט M.2 תומך ב-NVM Express או NVMe כממשק ההתקנים הלוגי עבור M.2 PCI Express SSD, בנוסף לתמיכה ב-AHCI מדור קודם ברמת הממשק הלוגי. בעוד שהתמיכה ב-AHCI מבטיחה תאימות לאחור ברמת התוכנה עם התקני SATA מדור קודם ומערכות הפעלה מדור קודם, NVM Express נועד לנצל באופן מלא את היכולת של התקני אחסון PCI Express מהירים לבצע פעולות קלט / פלט רבות במקביל.<ref name="ahci-nvmeE"></ref>
שם=snia-webcast}} הוא תומך בשני התקני אחסון מדור קודם SATA ו- PCI Express, כאשר ממשקי ההתקנים הלוגיים הם [[AHCI ו-NVMe.<ref name="ahci-nvme"></ref>]]

== קישורים חיצוניים ==

* (SATA-IO)
* (PCI-SIG)
* [https://arstechnica.com/gadgets/2015/02/understanding-m-2-the-interface-that-will-speed-up-your-next-ssd/ Understanding M.2, the interface that will speed up your next SSD], Ars Technica, February 9, 2015, by Andrew Cunningham
* [https://lwn.net/Articles/547903/ LFCS: Preparing Linux for nonvolatile memory devices], LWN.net, April 19, 2013, by Jonathan Corbet
* [https://web.archive.org/web/20140202110152/http://www.snia.org/sites/default/files/SNIASSSIPCIe101WhitePaper1.12013.pdf PCIe SSD 101: An Overview of Standards, Markets and Performance], SNIA, August 2013, archived from the original on February 2, 2014
* – US patent 20130294023, November 7, 2013, assigned to Raphael Gay

== הערות שוליים ==

קטגוריה:אפיקי מחשב
ססמבריק

ססמבריק (שם מדעי: Zygaena) הוא סוג של עש, השייך למשפחת הססמבריקיים מסדרת הפרפראים. המינים בישראל בעלי צבעי אזהרה של אדום-שחור, כנראה משום שדמו של הססמבריק מכיל מימן ציאנידי המונע מציפורים לטרוף אותו.

==מינים בישראל (רשימה חלקית) ==
*ססמבריק אדמוני הססמבריק הנפוץ ביותר בישראל.
*ססמבריק חגור (Z.olivieri): דומה לססמבריק האדום, אולם החלק האחורי שלו הוא צהוב ולא שחור. מין זה נפוץ בחרמון, וידוע מישראל עד ארמניה.
*ססמבריק משי (Z.filipendulae): הגדול בין הססמבריקים של ארץ ישראל. מוטת כנפיו מגיעה ל-40 מ"מ. צבעי הצד העליון של הכנפיים דומים לאלה של הססמבריק האדום, אלא שהצבעים עזים יותר והפסים השחורים בין זוגות הכתמים האדומים בכנפיים הקדמיות רחבים יותר. לצד התחתון של הכנפיים הקדמיות ברק משיי. מין זה מצוי בצפון הארץ, נפוץ בכל אירופה ומגיע עד ארמניה.
*Zygaena brizae נפוץ באזור החרמון.

==קישורים חיצוניים==

==הערות שוליים==

קטגוריה:טקסונים שתוארו בידי יוהאן כריסטיאן פבריציוס
קטגוריה:עשים
קטגוריה:בעלי חיים שתוארו ב-1775
Lockdown

Lockdown הוא סינגל של המוזיקאי האמריקאי אנדרסון פאאק, שיצא לאור ב-19 ביוני 2020, על ידי חברות התקליטים 12 טון מיוזיק ואפטרמת' אנטרטיינמנט.<ref></ref> השיר נכתב על ידי פאאק עצמו, יחד עם ג'ייסון פאונדס, ג'ף גיטלמן, ג'וני מקנייז, קניה ריי ג'ונסון ו-ויקי פיירווייל ניואן, והופק על ידי פאאק ו-J.LBS. בטקס פרסי גראמי ה-63, הועמד האלבום לשתי קטגוריות: "ביצוע הראפ המלודי הטוב ביותר" ו"הווידאו קליפ הטוב ביותר", תוך שזכה בראשונה.<ref name=":1"></ref><ref></ref><ref></ref> בנוסף, היה מועמד גם לקטגוריית "הקליפ הטוב ביותר בעל מסר חברתי" בטקס פרסי הווידאו קליפים של MTV לשנת 2020 ו"קליפ למטרה טובה" בטקס פרסי המוזיקה של MTV אירופה 2020.<ref></ref> הרמיקס הרשמי של השיר יצא לאור ב-7 באוגוסט 2020 ומשתתפים בו J.I.D, ג'יי רוק ונוניים.<ref></ref>

== הרכב ==
לדברי מגזין Stereogum, השיר הוא "אותו סוג של ראפ-נשמה מחליק ומרומז שאנדרסון פאאק בנה עליו את שמו".<ref name=":0"></ref> מבחינה לירית, השיר הוא שיר מחאה העוסק באלימות משטרתית.<ref></ref>

== וידאו קליפ ==
הווידאו קליפ של השיר פורסם בערוץ היוטיוב של אנדרסון פאאק בסמוך לצאתו של הסינגל. הקליפ בוים על ידי דייב מאיירס. בקליפ נראים פאאק וחבריו מתאוששים לאחר עימות עם שוטרית. בקליפ מתארחים מוזיקאים שונים, בהם סיד, סומיניק פייק, סיר, אנדרה דיי, דאמבפאונדד וג'יי רוק, שהשתתף ברמיקס של השיר.<ref name=":0" /> בסוף הקליפ נראית גרפיקה המפרטת שמות של קורבנות שונים של שוטרים, בהם ג'ורג' פלויד ובריאונה טיילור.<ref></ref>

== הופעות חיות ==
ב-28 ביוני 2020 ביצע פאאק את השיר בהופעה חיה בטקס פרסי ה-BET.<ref></ref>

== פרסים ומועמדויות ==
{| class="wikitable"
!שנה
!פרס
!קטגוריה
!תוצאה
!מקור
|-
| rowspan="2" |2020
|פרסי הווידאו קליפים של MTV
|הקליפ הטוב ביותר בעל מסר חברתי
|
|<ref></ref>
|-
|פרסי המוזיקה של MTV אירופה
|קליפ למטרה טובה
|
|<ref>[https://www.mtvema.com/en-gb/articles/x9otr3/ready-set-vote-the-2020-mtv-ema-nominees-are-here READY, SET, VOTE! THE 2020 MTV EMA NOMINEES ARE HERE!]</ref>
|-
| rowspan="2" |2021
| rowspan="2" |טקס פרסי גראמי
|ביצוע הראפ המלודי הטוב ביותר
|
|<ref name=":1" />
|-
|הווידאו קליפ הטוב ביותר
|
|<ref></ref>
|}

== רשימת השמעה ==
* Lockdown – הורדה דיגיטלית

# "Lockdown" – 3:33
* Lockdown (Remix Bundle)<ref></ref>

# – 3:32
# – 3:32
# – 2:52
# <small>(בהשתתפות J.I.D, ג'יי רוק ונוניים)</small> – 4:27
# <small>(בהשתתפות ג'יי רוק)</small> – 4:11

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי אנדרסון פאאק
קטגוריה:שירים באנגלית
קטגוריה:וידאו קליפים שבוימו על ידי דייב מאיירס
קטגוריה:סינגלים בהוצאת אפטרמת' אנטרטיינמנט
קטגוריה:זוכי פרס גראמי לביצוע הראפ המלודי הטוב ביותר
יקב ויתקין

יקב ויתקין הוא יקב הממוקם בעמק חפר, בסמוך לגשר הצבים בנחל אלכסנדר.

== היסטוריה ==
יקב ויתקין הוא יקב בוטיק משפחתי, הוקם בשנת 2001 על ידי דורון בלוגולובסקי ואסף פז.

היקב הוקם על ידי בני הזוג שרונה פז-בלוגולובסקי ודורון בלוגולובסקי שהחליטו לבנות יקב המותאם לאקלים הישראלי, ומיקמו אותו תחילה במשק נטוש של סבו וסבתו של דורון.

בשנת 2001 סיים אסף פז את לימודי הייננות בעיר בורדו בצרפת. לאחר שהות קצרה בקליפורניה חזר לישראל והחל לעבוד ביקבי תשבי. בעת שהותו בקליפורניה רכש פז ענבים וציוד עבור בלוגולובסקי והנחה אותו לגבי אופן הכנת היין.

פז, שמשמש היועץ של היקב מהיווסדו, בחר להימנע מהזנים הנפוצים ביותר בעולם היין המקומי והעולמי ובחר להתמקד בזנים אחרים ובכך לקרב את הקהל המקומי ואת היקב עצמו לזנים דרומיים יותר המזוהים עם התעשייה המקומית: בעיקר קריניאן וגרנאש, שהיו קיימים בארץ כבר בסוף המאה ה-19, וגם קברנה פרנק, פינו נואר, פטיט סירה ריזלינג, גוורצטרמינר ועוד.

בשנים שלאחר הקמת היקב הפכו זנים אלו לנפוצים יותר גם ביקבים אחרים בארץ..

ביקב מרכז מבקרים הפתוח לקהל הרחב.

== הכרמים ==
בשנת 2002 נטעו שני כרמים ניסיוניים באדמת כפר ויתקין. אלו 2 חלקות המהוות בסיס למחקר ופיתוח של היקב בנוגע לגידול גפן באקלים חם וים תיכוני. לחלקות אלו הצטרף בשנת 2016 הכרם שניטע בחצר היקב ובו כ־40 זנים עתיקים. לגפנים מהזנים העתיקים יש מאפיינים ייחודיים גנטית שלא מוכרים בעולם – כלומר זנים מקומיים של ארץ ישראל.

היקב מצהיר שכחלק מתפיסת עולמו והשאיפה לקיימות ההעדפה היא לשקם ולהציל כרמים בוגרים מעקירה במקום לטעת כרמים חדשים. כרמים ותיקים לרוב אינם צריכים כלל השקיה ומוגדרים ככרמי בעל. בכרמי היקב ממעטים להשתמש החומרי הדברה ומעדיפים הדברה ביולוגית<ref></ref>.

== קישורים חיצוניים ==
* 

== הערות שוליים ==

ויתקין
ניצנים בעפר

גריר גרסון וולטר פידג'ן ב"ניצנים בעפר"
ניצנים בעפר (באנגלית: Blossoms in the Dust) הוא סרט ביוגרפי אמריקאי בצבעי טכניקולור משנת 1941, בבימויו של מרווין לרוי, עם גריר גרסון ווולטר פידג'ן בתפקידים הראשיים.
התסריט מבוסס באופן חופשי על חייה של עדנה גלדני שלחמה למען זכויות ילדים. היא פעלה בעיקר לקידום זכויות ילדים יתומים וילדים מחוץ לנישואים, והצליחה לגרום לביטול התואר "לא חוקי", שהופיע בתעודת הלידה שלהם.

סרט זה הוא שיתוף הפעולה הראשון של הצמד פידג'ון-גרסון, אשר הופיעו יחד בשבעה סרטים נוספים.
הסרט היה מועמד לשלושה פרסי אוסקר:
* פרס אוסקר לסרט הטוב ביותר
* פרס אוסקר לשחקנית הטובה ביותר - גריר גרסון
* פרס אוסקר לצילום הטוב ביותר - צבע
הסרט זכה בפרס אוסקר לעיצוב ההפקה הטוב ביותר - צבע

==תקציר העלילה==
תחילת המאה ה-20, עדנה קיילי (גריר גרסון) ואחותה המאומצת שארלוט (מרשה האנט) מאורסות ומתכוננות לנשף עם שני החתנים המיועדים בביתם במילווקי, מינסוטה. השמחה נפסקת כאשר הוריו של אלן קיטס (ויליאם הנרי) המאורס לשרלוט, מגלים שהיא למעשה "לא חוקית" כי הוריה לא ידועים וכך רשום גם בתעודת הלידה שלה. אלן נכנע לדרישות הוריו אף על פי שהוא אוהב את שרלוט. שרלוט המיואשת עולה לחדרה ויורה בעצמה.

פליקס גלדני עובד בבנק אותו מנהל אביה ומחזר אחריה בדבקות ובהתלהבות עד שהיא נכנעת לו, מבטלת את אירוסיה ושניהם נישאים ועוברים לגור בעיר שרמן בטקסס שם יש לפליקס טחנת קמח מצליחה.

נולד להם בן אך הלידה קשה והרופא ד"ר בקסטר (פליקס בסארט) מבשר להם שלא תוכל ללדת יותר. הבן נהרג בתאונה בגיל צעיר ועדנה נכנסת לדיכאון. פליקס משכנע אותה לפתוח בביתם מעון לילדי אימהות עובדות שמשפר את מצב רוחה. לאחר מספר שנים נאלץ פליקס לסגור את הטחנה בגלל הפסדים והם עוברים לעיר פורט וורת' שם פותחת בית ליתומים ולילדים ללא הורים. המקום מתקיים מתרומות. פליקס חולה ומת ועדנה נשארת לבד. יום אחד באה אליה אישה צעירה ותורמת לה סכום נכבד. בשיחה היא מגלה לה שהיא בת "לא חוקית" ולכן אינה יכולה להתחתן.

עדנה נרתמת לשנות את החוק בטקסס כדי למחוק את המילה "לא חוקי" ("illegitimate") מתעודת הלידה של אלה שנולדו מחוץ לנישואים או שההורים אינם ידועים. היא נתקלת בהתנגדות רבה מהציבור ובעיקר מהנשים החסודות של טקסס אבל היא אינה נרתעת. בדיון הגורלי היא מדברת מיציע הקהל בפרלמנט ואומרת שמי שאינם חוקיים הם ההורים ולא הילדים. לבסוף היא מצליחה לשכנע את חברי הפרלמנט והחוק מתוקן.

עדנה מתקשרת בעיקר לילד נכה ברגלו בשם טוני. היא מתקשה למסור אותו לאימוץ אבל ד"ר בקסטר משכנע אותה שלטובת הילד מוטב שיהיה בתוך משפחה ולא במוסד. היא מחליטה לסגור את המוסד ולחזור למילווקי. שוטר מגיע למוסד ומשאיר שם שני ילדים שמצא משוטטים ברחוב ועדנה מקבלת אותם ומחליטה להישאר.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|גריר גרסון
|עדנה גלדני
|
|-
|וולטר פידג'ן
|פליקס גלדני
|
|-
|פליקס בסארט
|ד"ר מקס ברסלר
|
|-
|מרשה האנט
|שארלוט קייל
|
|-
|ויליאם הנרי
|אלן קיטס
|ארוס של שארלוט
|}

==קישורים חיצוניים==

* [https://www.youtube.com/watch?v=gMDjVCl6mmc קדימון לניצנים בעפר], באתר יוטיוב
* [https://www.tcm.com/tcmdb/title/55/blossoms-in-the-dust#overview ניצנים בעפר], באתר TCM

קטגוריה:סרטי 1941
קטגוריה:סרטי דרמה אמריקאיים
קטגוריה:סרטי מטרו גולדווין מאייר
קטגוריה:סרטים באנגלית
קטגוריה:סרטים ביוגרפיים
מושבת האמנים של סנטאנדרה

יאנוס טורניאי: קטע מסנטאנדרה (1933)
מושבת האמנים של סנטאנדרה (בהונגרית: Szentendrei művésztelep), שידועה גם בשם האסכולה או בית הספר של סנטאנדרה, היא סדנת יצירה לשעבר בחלק הצפוני של סנטאנדרה, שבמרכז הונגריה. המושבה הוקמה ביישוב בשנת 1929 על ידי אגודת הציירים של סנטאנדרה. החברים המייסדים השתייכו למה שכונה בית ספר רומאי שבנוסף לשמירה על מסורות בית הספר באיה מארה, פעל גם אחר הסגנון הנאו-קלאסי המחודש.

=== חברים מייסדים בסדר אלפביתי ===
* יוז'ף באנאטי שוורק
* מיקלוש באנובסקי
* הנריק היינץ
* ארנה ייגש
* בלה אונודי
* לאיוש פאנדי
* ינה פאיז' גבל
* לאסלו רוזגוני

== יוצרים ומגמות ==
בשנות ה-20 וה-30 של המאה ה-20 ציירו בעיירה ציירים בעלי חזון מודרני שייצגו בעיקר את המגמה הקונסטרוקטיבית. הם ביקשו לשלב את המסורות של בית הספר לשעבר במושבת האמנים של באיה מארה עם האמנויות היפות של רוח קונסטרוקטיבית. במובן הרחב יותר, פעילויותיהם של כל האמנים היוצרים גם בסנטאנדרה פירושן האמנות העכשווית של סנטאנדרה, הידועה גם כאסכולה של סנטנדרה.

מאז שנות ה-30, האמנות היצירתית של לאיוש ויידה ושל דז'ה קורניש קשורה באופן ישיר ביותר לסנטאנדרה. הם ציירו בעיקר את הסביבה הטבעית והבנויה של הנוף הזה ושאבו את המוטיבים שלהם ממסורות התושבים שחיו שם. בין הסגנונות המודרניים ציירו בעיקר ברוח הסוריאליזם והאמנות הלא-פיגורטיבית. אימרה אמוש תרם גם להחדרת הסוריאליזם בסנטנדרה, ומעריציו כינו אותו "שאגאל ההונגרי". אמנים רבים אחרים היו קשורים לסנטנדרה וסביבתה, כמו פירושקה סאנטו, אנדרה באלינט וחברו יאנוש טורנאי גם הם ציירו בסנטאנדרה בשנות ה-30 המוקדמות.

== הישרדות המושבה ==
בשליש האחרון של המאה ה-20, סטודיו לאיוש ויידה וחבורת האמנות שפעלה סביב הסטודיו, התפרסמו מאוד. מוזיאון פרנצי תרם משמעותית על ידי הצגת יוצרים אלה ומשך קהל רב למקום.

== גלריית תמונות ==
כמה עבודות של חברי המושבה:
<gallery mode="packed" size="120px" class="center">
Paizs Goebel Jenő Aranykor 1931.jpg
János Tornyai (1869-1936) Shadoof (Looming) (1910s).jpg
Vajda Lajos - 1925 - Utca.jpg
Korniss Dezső Csorgó kútjáról további kép, 1967 Budapest.jpg
PlacardJános Kmetty1KJ.JPG
Ámos - Time.jpg
</gallery>

== לקריאה נוספת ==
* לקסיקון אמנות. מהדורה שלישית כרך 4 בודפשט: אקדמי, 1981-1984. 

== קישורים חיצוניים ==
* [http://www.hung-art.hu/vezetes/szente_h.html מושבת האמנים של סנטאנדרה]
* [http://www.artportal.hu/lexikon/muveszeti_iranyzatok/szentendrei_iskola מגמות אמנות, קבוצות]

קטגוריה:הונגריה: תרבות
קטגוריה:כפר אמנים
קטגוריה:ציור
קטגוריה:מושבות אמנים בהונגריה
Je me casse

"Je me casse" (בעברית: "אני נשברת", תרגום מילולי: "אני הולכת מכאן") הוא שיר שהוקלט על ידי הזמרת המלטזית דסטיני צ'וקוניארה, וייצג את מלטה באירוויזיון 2021.

== רקע ==
ב-11 באוקטובר 2019 ניצחה צ'וקוניארה בקדם המלטזי לאירוויזיון 2020. אולם, ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-18 במאי, רשות השידור המלטזית אישרה כי דסטיני תמשיך לייצג את מלטה גם באירוויזיון 2021.

== באירוויזיון ==
ב-18 במאי 2021, ביצעה צ'וקוניארה את השיר בחצי הגמר של התחרות, ובתום ההצבעות, הגיעה למקום הראשון עם 325. ב-22 במאי, בגמר התחרות, הגיעה דסטיני למקום השביעי עם 255 נקודות.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|22 במרץ 2021
|הורדה דיגיטלית • הזרמת מוזיקה
|Jagged Music
|
|}

==קישורים חיצוניים==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי אירוויזיון 2021
קטגוריה:שירי מלטה באירוויזיון
קטגוריה:שירים באנגלית
קטגוריה:שירים בצרפתית
קטגוריה:שירים עם נושאים פמיניסטיים
שון קסטן

שון תומאס קסטן (באנגלית: Sean Thomas Casten; נולד ב-23 בנובמבר 1971) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס השישי של מדינת אילינוי, מאז 2019. קסטן, חבר המפלגה הדמוקרטית, מייצג מחוז קונגרס הכולל בתוכו חמישה ממחוזות אילינוי, בהם פרווריה המערביים של העיר שיקגו.

== ביוגרפיה ==
קסטן נולד בדבלין, עיר הבירה של אירלנד, וגדל בהרטסדייל שבמחוז וסטצ'סטר במדינת ניו יורק. בשנת 1993 השלים לימודי תואר ראשון בביולוגיה מולקולרית ובביוכימיה ממידלברי קולג'. לאחר מכן, עבד במשך שנתיים כמדען בבית הספר לרפואה של אוניברסיטת טאפטס. ב-1998 קיבל תואר שני בניהול הנדסי ובהנדסה ביוכימית מבית הספר להנדסה של דארטמות' קולג'. קסטן החל את דרכו המקצועית ב-"Arthur D. Little", חברה לייעוץ אסטרטגי בבוסטון, שם ערך ניתוחי מידע עבור קבוצת ההנדסה הכימית של החברה. בשנים 2000–2007 היה נשיא ומנכ"ל התאגיד Turbosteam, שהמיר פליטות מתחנות כוח לאנרגיה.

בשנת 2007 ייסדו קסטן ואביו טום את "פיתוח אנרגיה ממוחזרת" (Recycled Energy Development, בראשי תיבות RED). RED התמקדה במיחזור אנרגיה מבוזבזת והפיכת מתקני אנרגיה לשימושים ידידותיים יותר לסביבה. RED ניסתה לעשות שימוש רווחי בטכנולוגיית לכידת חום של פסולת, כדרך ליצור אפיק לייצור חשמל שמשך את תשומת לבן של חברות הזנק אחדות שהיו מעוניינות למצוא "פריצת דרך" טכנולוגית. בשנת 2015, משקיע ב-RED תבע את החברה בתואנה לניהול כושל מצד קסטן. קסטן הסדיר את התביעה ומכר את החברה בשנת 2016; לדבריו, ההאשמות נגדו משוללות בסיס והיו חלק מניסיון השתלטות עוינת. קסטן היה יושב ראש מייסד של יוזמת נורת'איסט CHP (Northeast CHP Initiative), מוסד ללא כוונת רווח שמטרתו לקדם מדיניות המעדיפה ייעול אנרגיה בצפון-מזרח ארצות הברית.

בספטמבר 2017, לקראת בחירות 2018, הכריז קסטן על התמודדותו אל בית הנבחרים של ארצות הברית במחוז בקונגרס השישי של אילינוי. בבחירות מקדימות שהתקיימו במפלגה הדמוקרטית גבר על שישה מתמודדים אחרים, והתקדם לבחירות הכלליות מול נציג המחוז המכהן מהמפלגה הרפובליקנית, פיטר רוסקאם. ב-6 בנובמבר 2018 ניצח קסטן את רוסקאם בפער בן 7%.

מרוץ זה בין קסטן לרוסקאם נתפס כאחד שעל הדמוקרטים לנצח על מנת להשיב את שליטתם בבית הנבחרים האמריקאי מאז בחירות האמצע ב-2010. במחוז הקונגרס השישי של אילינוי ניצחה המועמדת הדמוקרטית לנשיאות הילרי קלינטון בפער של שבעה אחוזים במהלך הבחירות לנשיאות ארצות הברית 2016. לפיכך, נמנה המחוז בין 25 המושבים שאיישו אנשי המפלגה הרפובליקנית בהם ניצחה קלינטון ב-2016; ב-23 מהם ניצחו הדמוקרטים במהלך בחירות 2018.

עם השבעתו לתפקיד, קסטן היה לדמוקרט הראשון שייצג מחוז זה מאז 1973. בקונגרס ה-117 מכהן קסטן כחבר בוועדת השירותים הפיננסיים, בוועדת המדע, הטכנולוגיה והחלל ובוועדת בית הנבחרים על משבר האקלים.

== קישורים חיצוניים ==

* 

* 

==הערות שוליים==

קטגוריה:בוגרי דארטמות' קולג'
קטגוריה:בוגרי מידלברי קולג'
קטגוריה:חברי בית הנבחרים של ארצות הברית מאילינוי
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:חברי הקונגרס ה-118 של ארצות הברית
קטגוריה:אמריקאים שנולדו ב-1971
חרתת הרביעי

חרתת הרביעי פילופטריס היה מלך נבטי, שמלך לערך בין השנים 9 לפנה"ס - 40 לספירה. 

==מקורות עליו==
שמו מופיע בכתובת שנתגלתה בפטרה כבן למשפחת המלוכה וצאצא של המלך הנבטי מליכוס הראשון, וכמו כן הוא מאוזכר בכתביו של יוסף בן מתתיהו. בנוסף, מוזכר חרתת בכתובות שנמצאו בעבדת. 

==תולדותיו==
חרתת עלה לשלטון בעקבות הירצחו של אביו עבדת השלישי בשנת 9 לפנה"ס, ככל הנראה בהרעלה. 

הממלכה הנבטית בתקופתו הייתה הממלכה החזקה ביותר מבין שכנותיה של יהודה, והייתה לו מעורבות והשפעה רבה על מינוים של השליטים היהודים בארץ ישראל וסביבותיה, אשר היו מלכי חסות של הרומאים ומונו באישורם בלבד. על אף שלא היה ביחסים טובים במיוחד עם הרומאים ואוגוסטוס קיסר, היסס אם להכיר במלכותו, נטל חלק במשלחת עונשין של וארוס כנגד היהודים בשנת 4 לפנה"ס כשהוא מעמיד לרשותו חלק ניכר מכוחותיו הצבאיים.

חרתת היה נשוי פעמיים: אשתו הראשונה הייתה צ'ולדו - לה היה כבר נשוי לפני עלייתו לשלטון ושלט עמה במשותף בין השנים 9 לפנה"ס עד 16 לספירה, כאשר אז תמונתה הפסיקה להופיע על גבי המטבעות הנבטיים. שנים ספורות לאחר מכן מופיעה על גבי המטבעות שקילאת, אשתו השנייה, שמעמדה הרם מודגש כ"אחות המלך".

=== הבסתו של הורדוס אנטיפס ===
חרתת השיא את בתו פצאלה להורדוס אנטיפס, שהתחתן עמה בתקווה לשמור על השקט בגבולותיו עם הנבטים. אולם, זמן קצר לאחר נישואיה נמלטה פצאלה בחזרה לאביה, לאחר שנודע לה על כוונותיו של אנטיפס להתגרש ממנה ולהתחתן במקומה עם הרודיאס היהודיה, אחותו של אגריפס הראשון מלך יהודה. התנגדותו של יוחנן המטביל לנישואים שניים להרודיאס הביאה להוצאתו להורג בעריפת ראש בלחצה של הרודיאס.

בתגובה לגירושיו מבתו פלש המלך הנבטי לשטחו של אנטיפס והנחיל לו תבוסה מוחצת במידה רבה בזכותו של פיליפוס, אחיו של אנטיפס, שהעביר את תמיכתו מצד לצד. אנטיפס הצליח להימלט ולהינצל רק הודות להתערבותם של כוחות רומאיים. בעקבות תבוסתו עתר הורדוס אנטיפס לקיסר טיבריוס, שהורה לשלוח שני לגיונות בפיקודו של ויטליוס. ויטליוס הגיע לירושלים עם כוחותיו, אך שב על עקבותיו לאחר שנודע לו על מותו הפתאומי של טיבריוס. אף על פי כן נמנע חרתת בסופו של דבר מניצול ניצחונו הצבאי (ייתכן בשל חשש ממעורבות רומאית עתידית) ונמנע מכיבושה של הטטררכיה של אנטיפס.

חרתת הרביעי מת בשנת 40 לספירה, והוריש את מלכותו לילדיו מליכוס השני ושקילאת השנייה, שמלכו במשותף.

==קישורים חיצוניים==

==הערות שוליים==

קטגוריה:מלכים נבטיים
פקסן

פקסן (פקסאן או מואנג פקקסאן, באנגלית:Pakxan בלאית: ປາກ ຊັນ) היא נפה ועיר הבירה של מחוז בוליקמסאי ,<ref></ref> במערב לאוס. נהר נאם קסן מצטרף לנהר המקונג בפקסן על הגבול עם תאילנד, מול העיר התאית בואנג קאן . העיר פקסן נמצאת במרחק 146 קילומטרים מזרחית מבירת לאוס, ויינטיאן. היא מחוברת אליה וגם לדרום לאוס בכביש הארצי מספר 13.

פרוש השם פקסן בלאית הוא "שפל הנהר נאם קסם".

== היסטוריה ==
הכביש הארצי מספר 13 העובק בפקסן
פקסן נוסדה בסוף המאה ה-19. אזור פקסן חווה חוסר יציבות ביטחונית מאז פלישת אנאם (בני שושלת וייטנאמית) בשנת 1834, ואחר כך פלישות של הסיאמים (סיאם שמה הקדום של תאילנד), ריבונות סיאמית על לאוס בשנת 1836, במיוחד לאחר 1865 עם פלישות הוו או "הדגלים האדומים",<ref>The "red flags" are, like the black pavilions, bands of Chinese survivors of the Taiping</ref> שהיו כנופיות מדרום סין. פלישות אלה גרמו לצמצום אוכלוסיות מהמחוזות סיינקהואנג ובוליקמסאי . הסיאמים היו אלה שהשלימו את גירוש מרבית אוכלוסיית האזור והתיישבו במקום במקומה.<ref name="Archet16">Jean-Louis Archet, Formes et résultat des activités du monde rural dans le Koueng Borikhane (Laos), mémoire de géographie du sous-développement, Université de Provence, Aix-en-Provence, 1973, p.16-17</ref>

בשנת 1876 הורה ראמה החמישי, מלך סיאם, ליצור את מחוז בוליקמסאי וליישב בו את ניצולי פלישת הוו בשנת 1874 .<ref>The Muong is an administrative entity of a lower level than that of "Khoueng", province</ref> בהוראת מלך סיאם, ח'ה לואנג נונג חי התמנה לתפקיד מושל מחוז בוליקמסאי. משנת 1885, לאחר שהצרפתים השתלטו על וייטנאם השכנה, הם פלשו ללאוס וערערו את הריבונות הסיאמית על לאוס. אחרי סיום משימתיו של אוגוסט פאבי לאורך נהר המקונג ועד ללואנג פרבאנג, נאלצו הסיאמים לעזוב את הגדה השמאלית של הנהר ולפנות את אחיזתם באזור.

במהלך שנות ה-90 של המאה ה-20, מיסיונרים של המיסיון אטרנגרס דה פריז, שהיו במשימות הנצרות על נהר המקונג, כבשו את פקסן, שננטשה על ידי הסיאמים, ובנו שם כנסייה.<ref>Sandrine Gauffeny, Father Prodhomme and the mission of Laos, dissertation in contemporary history, University of Nantes, 1998</ref> בשנת 1911 היו במחוז בוליקמסאי כ־61 כפרים עם אוכלוסייה של כ־4,000 תושבים. בשנת 1937, כשמחוז ויינטיאן נחלק לשניים, פקסן לבדה מנתה 1,000 נפש והפכה לבירת מחוז בוליקמסאי החדש.

==אקלים==
האקלים בפקסן הוא טרופי, בהשפעת המונסון, על פי סיווג קופן. העונה הרטובה נמשכת ממאי עד אוקטובר, העונה היבשה הקרה נמשכת מנובמבר עד פברואר והעונה היבשה החמה בחודשים מרץ ואפריל על פי קופן.

כמות המשקעים הממוצעת עומדת על 1,350 מילימטרים וכמויות הגשם הגדולות ביותר יורדות בחודשים אוקטובר נובמבר. היות שהאזור נמצא על גבול אזור סופות הטייפון כמויות המשקעים יכולות להשתנות באופן קיצוני משנה לשנה.

== ספרות ==
עלילות חלק מהרומנים של הסופר ז'אן הוגרון מתרחשות בפקסן:
* אתה תקטוף את הסערה (1950),
* איש הטרף (1974).

==ראו גם==
* לאוס
* ויינטיאן
* מחוזות לאוס
* אוגוסט פאבי

==קישורים חיצוניים==

* 

== הערות שוליים ==

קטגוריה:לאוס: ערים
קטגוריה:יישובים שהוקמו ב-1834
רון שלום

רון שלום, הידוע בכינוי הרון הרון מעג'ור (נולד ב-26 בספטמבר 1963), הוא קומיקאי, שדרן רדיו, שחקן ודי ג'יי ישראלי. במשך כ-26 שנה השתתף בתוכנית הרדיו דידי לוקאלי לצידו של דידי הררי. התפרסם במתיחות רבות שביצע.

==ביוגרפיה==
נולד בקריית אונו בשנת 1963 למשפחה מסורתית חילונית. שירת בצבא בחטיבת הצנחנים. לאחר שחרורו מהצבא עבד מספר שנים כדי ג'יי, ודרך עבודתו הכיר את דידי הררי. למד קורס רדיו באולפני גבע בגבעתיים. בשנות התשעים התחתן בפעם הראשונה ולזוג נולדו בן ובת. בספטמבר 2013 נישא למנור שבת, בתו של שלומי שבת. לאחר כשנה התגרש. מתגורר ברעננה.

==קריירה==
בשנים 1998–2024 השתתף מדי יום בתוכנית דידי לוקאלי לצידו של דידי הררי ב-103fm. שם גילם בעיקר את הדמות 'הרון הרון מעג'ור', שאותה בנה לפי נהג משאית בשם אהרון יעקב מהיישוב עגור, וכן דמויות נוספות כמו 'זוהר בלבול', 'שישקו' ו'קיקה המתווך'. עם השנים שודרו בתוכנית למעלה מאלף מתיחות שביצע.

במשך שלוש עונות השתתף כאורח קבוע בתוכנית הטלוויזיה "בטברנה" עם שמעון פרנס. כן הופיע בתוכנית הלייט נייט "מופע לילה" בערוץ 2 עם הררי.

ב-2013 התמודד כמשתתף VIP בשעשועון כלוב הזהב.

ב-2015 שיחק בסדרת הטלוויזיה להרוג את הסבתא.

ב-2024, עם עזיבתו של הררי את תחנת הרדיו, הופסקה התוכנית "דידי לוקאלי". שלום החל לשדר במקומה את התוכנית "שניים עד ארבע" לצידו של יואב כהן.

==קישורים חיצוניים==
* 
* 
* [https://103fm.maariv.co.il/tag/הרון-הרון.aspx הרון הרון] באתר רדיו 103fm
* 
* 
* 
* 

==הערות שוליים==

קטגוריה:קומיקאים ישראלים
קטגוריה:קריית אונו: אישים
קטגוריה:רעננה: אישים
קטגוריה:סגל 103fm
קטגוריה:ישראלים שנולדו ב-1963
ג'ורדן מיקי

ג'ורדן מיקי (אנגלית: Jordan Mickey; נולד ב-9 ביולי 1996 בדאלאס, טקסס, שבארצות הברית) הוא כדורסלן אמריקאי, המשחק בעמדת הפאוור פורוורד והסנטר בזניט מה־VTB ומהיורוליג.

== קריירה ==
הוא גדל בדרום דאלאס. ביחד עם חברו אלייז'ה תומאס החל להתאמן בבית ספר לכדורסל. בשנים 2013–2015 הוא שיחק בקבוצה של אוניברסיטת המדינה של לואיזיאנה. כבר בסוף עונתו השנייה הוא קיבל מספר פרסים והחליט להצטרף לדראפט ה-NBA.

=== בוסטון סלטיקס ===
לאחר שנבחר בדראפט 2015 חתם מיקי בסלטיקס. מיקי בילה את רוב תחילת עונתו הראשונה בקבוצת ליגת הפיתוח שעבדה בשיתוף פעולה עם הסלטיקס מיין רד קלאוס. מיקי זכה להיות המצטיין של ינואר עם ממוצעים של: 19.6 נקודות, 10.5 ריבאונדים, 5.3 חסימות ו-1.8 אסיסטים. ב-6 בדצמבר 2016 קלע מיקי שיא עונתי של 32 נקודות. ב-31 בדצמבר 2016 רשם טריפל דאבל ראשון בקריירה של: 13 נקודות, 13 ריבאונדים ו-10 חסימות בניצחון קבוצתו 119–112 על טקסס לג'נדס. מיקי נבחר למשחק האולסטאר של ליגת הפיתוח אך פספס אותו בגלל פציעה בקרסול והוחלף בקבוצת המזרח (השחקן שהחליף אתותו היה קית' בנסון). את משחק ה-NBA הראשון שלו ערך מול ממפיס גריזליס שם לא קלע. בעונתו השנייה בקבוצה הוא שותף בשמונה מתשע עשר המשחקים הראשונים של הקבוצה כמחליפו של אמיר ג'ונסון. משחקו הטוב ביותר היה מול דנוור נאגטס שם קלע שמונה נקודות, קטף 4 ריבאונדים וחילק 4 אסיסטים. בסוף העונה ויתרו הסלטיקס על מיקי.

=== מאימי היט ===
ב-20 באוגוסט 2017 חתם מיקי במיאמי היט לעונה אחת עם אופציה לעונה נוספת. הוא קלע שיא קריירה של תשע נקודות בניצחון קבוצתו 85–90 על לוס אנג'לס קליפרס. ההיט לא מיממשו את האופציה על מיקי בסוף העונה.

=== חימקי מוסקבה ===
ב-26 ביולי 2018 חתם מיקי לעונה אחת במועדון הרוסי חימקי מוסקבה. שם העמיד ממוצעים של: 14.2 נקודות, 5 ריבאונדים, 0.7 אסיסטים ו-1.5 חסימות (ביורוליג).

=== ריאל מדריד ===
ב-15 ביולי 2019 חתם מיקי לשנתיים במועדון הפאר הספרדי ריאל מדריד. שם העמדי ממוצעים של: 9 נקודות, 4.2 ריבאונדים, 0.6 אסיסטים ו-1.5 חסימות (ביורוליג). בסוף העונה ריאל מדריד ויתרו על מיקי.

=== חימקי מוסקבה (קדנציה שנייה) ===
ב-21 ביולי 2020 חתם מיקי בחימקי מוסקבה לקדנצייה שנייה. אותה עונה הייתה עונה לא טובה של חימקי שהודחה מהיורוליג וסיימה בתחתית הטבלה. מיקי העמיד ממוצעים של: 15.5 נקודות, 5.3 ריבאונדים ו-1.6 אסיסטים (ב-VTB) ו: 14.3 נקודות, 5.5 ריבאונדים ו-0.8 אסיסטים (ביורוליג).

=== זניט ===
ב־7 ביולי 2021 חתם לשנה אחת בזניט.

== קישורים חיצוניים ==

* [https://twitter.com/Jmickey_02 ג'ורדן מיקי], ברשת החברתית טוויטר
* [https://www.instagram.com/jmick_55/ ג'ורדן מיקי], ברשת החברתית אינסטגרם
==הערות שוליים==

קטגוריה:כדורסלני בוסטון סלטיקס
קטגוריה:כדורסלני מיין סלטיקס
קטגוריה:כדורסלני מיאמי היט
קטגוריה:כדורסלני חימקי
קטגוריה:כדורסלני זניט סנקט פטרבורג
קטגוריה:כדורסלני ריאל מדריד
קטגוריה:בחירות דראפט של בוסטון סלטיקס
קטגוריה:כדורסלנים אמריקאים
קטגוריה:אמריקאים שנולדו ב-1996
מיינהרד פון לאוכרט

מיינהרד פון לאוכרט (בגרמנית: Meinrad von Lauchert; 29 באוגוסט 1905 – 4 בדצמבר 1987) היה מפקד בוורמאכט, שפיקד על כוחות במלחמת העולם השנייה.

==ביוגרפיה==
===קריירה מוקדמת===
פון לאוכרט נולד ב-29 באוגוסט 1905 בפוטסדאם, שהשתייכה לאימפריה הגרמנית. בשנת 1924 התגייס פון לאוכרט לרייכסווהר, ושירת ברגימנט הפרשים ה-5.

===מלחמת העולם השנייה===
עם פרוץ המלחמה היה פון לאוכרט מפקד מחלקה, ולחם עמה במהלך הפלישה לפולין והמערכה על צרפת. במהלך מבצע ברברוסה הוא היה בדרגת מיור ופיקד על גדוד 1 ברגימנט הפאנצר ה-35, וב-8 בספטמבר אותה שנה קיבל על פעולותיו את עיטור צלב האבירים של צלב הברזל. ב-5 בספטמבר 1943 הוא קיבל על פעולותיו את עיטור הצלב הגרמני בזהב, ובשנת 1944 מונה למפקד רגימנט הפאנצר ה-15 והועלה לדרגת אוברסט. ב-15 בפברואר אותה שנה הוא קיבל תוספת עלי אלון לעיטור צלב האבירים של צלב הברזל, וב-1 בדצמבר אותה שנה הוא מונה למפקד דיוויזיית הפאנצר ה-2. הדיוויזיה בפיקודו לחמה בקרב על הבליטה כחלק מקורפוס הפאנצר ה-47 במסגרת ארמיית הפאנצר החמישית, והייתה מעורבת במצור על בסטון. לאחר מכן הוא לחם עם הדיוויזיה במהלך הקרבות בגרמניה עד ה-20 במרץ 1945, ובסוף המלחמה הוא נפל בשבי הצבא הצרפתי.

===לאחר המלחמה===
פון לאוכרט שוחרר מהשבי בשנת 1948. לאחר שחרורו הוא עבד כיועץ לסרטים הוליוודיים, ביניהם "הקרב האחרון", וב-4 בדצמבר 1987 הוא מת בשטוטגרט.

== קישורים חיצוניים ==
* [http://www.lexikon-der-wehrmacht.de/Personenregister/L/LauchertM-R.htm מיינהרד פון לאוכרט] באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים עם עלי אלון
קטגוריה:מעוטרי הצלב הגרמני בזהב
קטגוריה:חיילי הרייכסווהר
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1905
קטגוריה:גרמנים שנפטרו ב-1987
טימולאון ואסוס

טימולאון ואסוס או ואיסוס (ביוונית: Τιμολέων Βάσσος או Βάσος) 1836 – 1929. היה גנרל בצבא היווני.

== ביוגרפיה ==
נולד באתונה בשנת 1836, בנו הצעיר של גיבור המהפכה היוונית הגנרל ואסוס מברובוניוטיס. למד באקדמיה הצבאית ההלנית, המשיך את לימודיו בצרפת לפני שמונה כעוזר צבאי של המלך ג'ורג' הראשון.

בפברואר 1897, כקולונל, נשלח בראש כוח לכרתים כדי לסייע למרד של כרתים נגד האימפריה העות'מאנית, מעשה שגרם לפרוץ המלחמה היוונית-טורקית בשנת 1897. הגיע לדרגת מייג'ור גנרל ומפקד חיל המצב באתונה.

נפטר באתונה באוקטובר 1929.

==קישורים חיצוניים==

קטגוריה:גנרלים יוונים
קטגוריה:ילידי 1836
קטגוריה:נפטרים ב-1929
אינגריד בתקה

אינגריד בתקה (בגרמנית: Ingrid Bethke; נולדה ב-1941) היא דוגמנית ושחקנית גרמנייה.

==ביוגרפיה==
בתקה נולדה בברלין, ב-1965 הוכתרה כמיס גרמניה בטקס שנערך במלון הילטון העיר.

בתחרות מיס תבל קיבלה את התואר "Miss Congeniality".

ב-1968 שיחקה בסרט הפשע "Street Acquaintances of St. Pauli" העוסק בבעלים של מועדון לילה המחזיק בעסק של זנות באזור החלונות האדומים בהמבורג שחוטף בת של בכיר במשטרה על מנת למנוע ממנו לחקור את העסק שלו.

ב-1971 גילמה מוכרת בסרט המתח "Die Tote aus der Themse".

==קישורים חיצוניים==

קטגוריה:זוכות מיס גרמניה
קטגוריה:משתתפות בתחרות מיס תבל 1965
קטגוריה:גרמניות שנולדו ב-1941
קטגוריה:גרמנים שנולדו ב-1941
Unforgettable... with Love

Unforgettable... with Love (בעברית: בלתי–נשכחת... עם אהבה) הידוע גם בשם Unforgettable, הוא אלבום משנת 1991 של הזמרת האמריקאית נטלי קול.<ref name=":0"></ref> האלבום יצא לאור ב-11 ביוני 1991 וכולל גרסאות כיסוי של סטנדרטים שהקליט בעבר אביה, נט קינג קול.<ref name=":0" /> היה זה אלבומה הראשון שיצא על ידי אלקטרה רקורדס לאחר סיום החוזה עם EMI רקורדס.<ref name=":0" />

נכון לשנת 2016 האלבום נמכר בלמעלה מ-6.2 מיליון עותקים בארצות הברית על פי נילסן מיוזיק קונטרול.<ref name=":2"></ref> על סמך מכירות ב-11 מדינות, פורסם ש-Unforgettable... with Love נמכר בלמעלה מ-8.6 מיליון עותקים בסך הכול.<ref name=":4"></ref> כמו כן, הוא האלבום ה-17 הנמכר ביותר ב-1991,<ref></ref> וה-132 הנמכר ביותר בשנות ה-90 של המאה ה-20.<ref></ref>

== רקע ==
האלבום זכה להצלחה רבה בשוק הפופ, הג'אז וה-R&B ונחשב לאחת מהקלטות הקאמבק המצליחות ביותר שהיו בשנות ה-90 של המאה ה-20, ולהקלטת הקאמבק של קול בפרט, שלא זכתה להצלחה רבה עם אלבומיה שיצאו בשנות ה-80 של המאה ה-20.<ref></ref> האלבום קיבל את תואר הפלטינה המשובעת בשנת 2009 על ידי איגוד תעשיית ההקלטות האמריקאי.<ref name=":1"></ref> בנוסף לכך, הוא זכה בשני פרסי גראמי בטקס פרסי גראמי ה-34, בקטגוריות "אלבום השנה" ו"האלבום הלא קלאסי המעובד הטוב ביותר", בעוד שהרצועה "Unforgettable" (דואט עם אביה נט קינג קול) זכתה בארבעה פרסי גראמי נוספים: "הקלטת השנה", "אלבום הפופ הווקאלי העממי הטוב ביותר, "שיר השנה" ו"העיבוד המוזיקלי, האינסטרומנטלי והווקאלי הטוב ביותר".<ref></ref>

האלבום זכה גם בפרס מוזיקת Soul Train בקטגוריית "אלבום ה-R&B/סול הטוב ביותר – אישה".<ref></ref>

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)<ref></ref>
| פלטינה 5×
| 350,000
|-
! איטליה (FIMI)<ref></ref>
| זהב
| 200,000<ref></ref>
|-
! ארגנטינה (CAPIF)<ref></ref>
| זהב
| 30,000
|-
!ארצות הברית (RIAA)<ref name=":1" />
|פלטינה 7×
|7,230,000<ref></ref><ref name=":2" />
|-
! ברזיל (Pro-Música Brasil)<ref></ref>
| זהב
| 100,000
|-
!הממלכה המאוחדת (BPI)<ref></ref>
|זהב
|100,000
|-
! הולנד (NVPI)<ref></ref>
| זהב
| 70,000
|-
! יפן (RIAJ)<ref></ref>
| פלטינה
| 200,000
|-
! ניו זילנד (RMNZ)<ref></ref>
| פלטינה
| 15,000
|-
! ספרד (PROMUSICAE)<ref></ref>
| פלטינה
| 100,000
|-
!צרפת (SNEP)<ref name=":3"></ref>
|
|120,000<ref name=":3" />
|-
! קנדה (Music Canada)<ref></ref>
| פלטינה 4×
| 400,000
|-
! שווייץ (IFPI Switzerland)<ref></ref>
| זהב
| 25,000
|-
! colspan="3" |סיכום
|-
!בכל העולם
|
|8,615,000<ref name=":4" />
|}

== קישורים חיצוניים ==

== הערות שוליים ==

קטגוריה:אלבומי 1991
קטגוריה:אלבומי נטלי קול
קטגוריה:אלבומים באנגלית
קטגוריה:אלבומים שהופקו על ידי דייוויד פוסטר
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון בניו זילנד
קטגוריה:זוכי פרס גראמי לאלבום הלא קלאסי המעובד הטוב ביותר
קטגוריה:זוכי פרס גראמי לאלבום השנה
קטגוריה:אלבומי חברת אלקטרה רקורדס
הר בונד (אנטארקטיקה)

הר בונד (באנגלית: Mount Bond) הוא הר בהרי טולה, בארץ אנדרבי שבאנטארקטיקה. 

הר בונד ממוקם בסמוך מדרום להר רודס;

הר בונד ממוקם 3 קילומטרים מזרחית - דרום-מזרחית מהר פורטאוס.

== היסטוריה ==
=== גילוי ההר ===

ההר מופה בהתבסס על תצלומי אוויר שצולמו ממטוסי משלחת החקר האנטארקטית הלאומית של אוסטרליה בשנת 1956.

=== מקור השם ===

שמו של ההר ניתן לו על ידי ועדת השמות האנטארקטיים של אוסטרליה.

ההר נקרא על שמו של אי. בונד (E. Bond), איש צוות באוניית המחקר "דיסקברי" במהלך משלחת המחקר האנטארקטי הבריטית, האוסטרלית והניו זילנדית לאנטארקטיקה שחקרה את אנטארקטיקה בין השנים 1929–1931.

== קישורים חיצוניים ==

* [https://geonames.usgs.gov/apex/f?p=GNISPQ:5:::NO::P5_ANTAR_ID:1624 הר בונד] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=1654 הר בונד] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=1567&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר בונד] באתר הגאזט האנטארקטי המשווה SCAR של ממשלת אוסטרליה
* [https://www.meteoblue.com/en/weather/current/mount-rhodes_antarctica_6627720 מזג אוויר נוכחי מעודכן בהר בונד]
** [https://www.meteoblue.com/en/weather/14-days/mount-rhodes_antarctica_6627720 תחזית מזג אוויר עדכנית ארוכת טווח עבור הר בונד]
** [https://www.meteoblue.com/en/weather/historyclimate/weatherarchive/mount-rhodes_antarctica_6627720 נתוני מזג אוויר היסטוריים עבור הר בונד]
** [https://www.meteoblue.com/en/weather/archive/yearcomparison/mount-rhodes_antarctica_6627720 סטטיסטיקות מזג אוויר עבור הר בונד]

== הערות שוליים ==

בונד
It Is What It Is

It Is What It Is הוא אלבום האולפן הרביעי של המוזיקאי האמריקאי ת'אנדרקאט. האלבום יצא לאור ב-3 באפריל 2020, על ידי חברת התקליטים בריינפידר.<ref></ref> האלבום נתמך על ידי חמישה סינגלים: "King of the Hill", שיצא כסינגל מאלבום האוסף Brainfeeder X של הלייבל בריינפידר בשנת 2018, "Black Qualls", "Dragonball Durag", "Fair Chance" ו-"Innerstellar Love", הארבעה האחרונים יצאו בשנת 2020.

האלבום הופק על ידי ת'אנדרקאט והמפיק פליינג לוטוס,<ref></ref> ומכיל הופעות אורח של לואיס קול, סטיב לייסי, סטיב ארינגטון וצ'יילדיש גמבינו, זאק פוקס, טיי דולה סיין, ליל בי ופדרו מרטינס.<ref></ref> הרצועה האחרונה באלבום הנושאת את שמו כוללת דגימה ווקאלית של הראפר המנוח מק מילר. ת'אנדרקאט ציין כי האלבום מוקדש לו.<ref></ref>

האלבום זכה לשבחי הביקורת, תוך שהמבקרים שיבחו את ההומור באלבום, כמו גם את דרכו של ת'אנדרקאט להביע רגשות.<ref name=allmusic></ref><ref name="exclaim-review"></ref><ref name="independent-review"></ref> בטקס פרסי גראמי ה-63, זכה האלבום בקטגוריית "אלבום ה-R&B המתקדם הטוב ביותר".<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2020
קטגוריה:אלבומי ת'אנדרקאט
קטגוריה:זוכי פרס גראמי לאלבום האורבני העכשווי הטוב ביותר
פארס עטילה

פארס עטילה (בערבית: فارس عطيلة; נולד ב-1 באוגוסט 1971) הוא קצין צה"ל בדרגת תת-אלוף שכהן כראש המנהל האזרחי.

==קורות חיים==
עטילה נולד בבית ג'ן אחד מ-12 ילדים של סעיד וזמורוד. אחיו יאסר עטילה שימש מנהל קול ישראל בערבית ומנהל החטיבה בערבית של תאגיד השידור הישראלי ואח נוסף, קמיל עטילה, מכהן כמנהל המחלקה הפיסקאלית בפרקליטות המדינה.

=== שירות צבאי ===
את שירותו בצה"ל החל בפלס״ר שחר 244. עטילה, היה בין הקצינים הצעירים אשר אושרו לקידום לדרגת סגן-אלוף (בגיל 32) כקצין, שירת במנהל האזרחי. שימש כסגן ראש מנהלת התיאום והקישור בעוטף ירושלים, ראש מנהלת התיאום והקישור בנפת ג'נין (מת"ק ג'נין), ראש מנהל הקישור במנהל האזרחי בשיא האינתיפאדה השנייה וראש מנהלת התיאום והקישור בנפת שכם (מת"ק שכם). ב-2012 מונה לראש ענף תיאום ביטחוני ובשנת 2014 קודם לדרגת אל״מ ומונה לראש מנהלת תיאום וקישור לרצועת עזה מנהלת התיאום והקישור עזה (מת"ק עזה) ושירת בתפקיד במהלך מבצע צוק איתן. ב-2017 מונה לראש מטה המנהל האזרחי,<ref></ref> וכשנתיים לאחר מכן מונה לראש מנהל אוכלוסיות. ב-10 בפברואר 2021 החליף את תא"ל רסאן עליאן (שקודם לדרגת אלוף) ומונה לראש המנהל האזרחי וקודם לדרגת תת-אלוף.

== חיים אישיים ==
עטילה נשוי למנאל ואב לשלושה. בוגר תואר ראשון בלימודי המזרח התיכון וארץ ישראל באוניברסיטת חיפה, בעל תואר שני במדע המדינה וביטחון לאומי מאוניברסיטת חיפה.

==הערות שוליים==

קטגוריה:ראשי המנהל האזרחי
קטגוריה:קצינים דרוזים ישראלים
קטגוריה:תתי-אלופים בצה"ל
קטגוריה:בוגרי אוניברסיטת חיפה
קטגוריה:בית ג'ן: אישים
קטגוריה:ישראלים שנולדו ב-1971
יעקב קידר

יעקב קידר (נולד ב-2 באוקטובר 1956) הוא דיפלומט ישראלי בדימוס. כיהן כשגריר ישראל בשווייץ וליכטנשטיין, קניה, אוגנדה, טנזניה, מלאווי, זמביה וסיישל.

== ביוגרפיה ==
קידר נולד ב-2 באוקטובר 1956, בחיפה, ישראל. 

בשנת 1985, מונה קידר למזכיר שני בשגרירות ישראל בטוקיו, בירת יפן. ב-1997, החל לעבוד כקונסול הכללי הישראלי בשנגחאי, הרפובליקה העממית של סין. 

בין השנים 2001–2007, כיהן קידר בחבר מועצת המנהלים של מרכז ההתפלה של המזרח התיכון במסקט, בירת עומאן, וכממלא מקום סמנכ"ל אגף מזרח תיכון במשרד החוץ הישראלי. 

בשנת 2007, מונה לשגריר ישראל בניירובי, בירת קניה. במסגרת תפקידו, הואמן קידר גם על אוגנדה, טנזניה, מלאווי, זמביה ואיי סיישל. 

ב-2011, החל לעבוד כמפקח הכללי על שירות החוץ הישראלי. 

ב-2015, הוציא לאור את הספר "אצל קיטמורה הזקן". 

בשנת 2016, קידר החל לכהן כשגריר ישראל בשווייץ וליכטנשטיין.

==חיים אישים==
קידר נשוי לאסנת, אב לשלושה ילדים, וסב לחמישה נכדים.

== הערות שוליים ==

קטגוריה:שגרירי ישראל בשווייץ
קטגוריה:שגרירי ישראל בקניה
קטגוריה:שגרירי ישראל באוגנדה
קטגוריה:שגרירי ישראל בטנזניה
קטגוריה:שגרירים בליכטנשטיין
קטגוריה:שגרירי ישראל בזמביה
קטגוריה:בוגרי האוניברסיטה העברית בירושלים
קטגוריה:ישראלים שנולדו ב-1956